cyanic-selkie/wikianc huggingface dataset:
চিপসেট
কম্পিউটার
চিপসেট দিয়ে প্রায়শই মাদারবোর্ডের নর্থব্রিজ এবং সাউথব্রিজে বসানো বিশেষ চিপের জোড়াকে নির্দেশ করা হয়। নর্থব্রিজ সিপিইউকে উচ্চ গতির যন্ত্রাংশের সাথে যুক্ত করে বিশেষ করে র‍্যাম এবং গ্রাফিক্স কন্ট্রোলার অন্যদিকে সাউথব্রিজ যুক্ত করে কম গতির পেরিফেরাল যেমন পিসিআই বাস বা আইএসএ বাস। আধুনিক চিপসেটগুলোর সাউথব্রিজে অন-চিপ পেরিফেরাল যুক্ত থাকে। এই সমন্বিত পেরিফেরালগুলো হল ইথারনেট, ইউএসবি এবং অডিও ইত্যাদি।
মাদারবোর্ড এবং চিপসেট দুটো ভিন্ন ভিন্ন উৎপাদক থেকে তৈরি হয়ে আসে। ২০১৫ সাল অনুযায়ী এক্স৮৬ চিপসেট মাদারবোর্ড প্রস্তুতকারক হল এএমডি, ব্রডকম, ইন্টেল, এনভিডিয়া, সিস এবং ভায়া টেকনোলজিস (ভিআইএ)। এ্যাপল কম্পিউটার এবং ইউনিক্স ওয়ার্কস্টেশনগুলো আগে থেকেই কাষ্টম নকশার চিপসেট ব্যবহার করে আসছে। কিছু সার্ভার প্রস্তুতকারকরা তাদের পণ্যের জন্য কাষ্টম চিপসেট নির্মাণ করে থাকে।
১৯৮০ দশকে চিপস এবং টেকনোলজিস কোম্পানিটি কম্পিউটার বা পিসির চিপসেট তৈরীর অন্যতম পথিকৃৎ ছিল। তখন থেকেই কম্পিউটার সিস্টেম প্রস্তুতে প্রায়শই প্রচলিত চিপসেট ব্যবহৃত হয়, যদিও পিসির কার্যক্ষমতায় বিভিন্নতা পরিলক্ষিত হয়। যেমন এনসিআর ৫৩সি৯এক্স চিপসেটে এসসিএসআই ইন্টারফেস ব্যবহার করা হয় স্টোরেজ ডিভাইসের জন্য যা ইউনিক্স মেশিনে দেখা যায় যেমন এমআইপিএস ম্যাগনাম, গ্রথিত যন্ত্রাংশ এবং ব্যক্তিগত কম্পিউটার।
ভাটরা ইউনিয়ন, নন্দীগ্রাম
ভাটরা ইউনিয়ন বাংলাদেশের বগুড়া জেলার নন্দীগ্রাম উপজেলার একটি ইউনিয়ন।
আয়তন
এই ইউনিয়নের মোট আয়তন ২৩ বর্গকিলোমিটার।
জনসংখ্যা
২০১১ সালের আদমশুমারী অনুযায়ী এই ইউনিয়নের মোট জনসংখ্যা ৩১,৩৭৫ জন।
প্রশাসনিক কাঠামো
এই ইউনিয়ন ৫৬টি গ্রাম ও ৫২টি মৌজা নিয়ে গঠিত।
শিক্ষা ব্যবস্থা
২০০১ সালের শিক্ষা জরিপ অনুযায়ী ইউনিয়নের সাক্ষরতার হার ৪৯%। এখানে, ১৬টি প্রাথমিক বিদ্যালয়, ৬টি উচ্চ বিদ্যালয় ও ৩টি মাদ্রাসা রয়েছে।
হাট-বাজার
এখানে ৫টি হাটবাজার রয়েছে।
জনপ্রতিনিধি
ইউনিয়নের বর্তমান চেয়ারম্যান মোরশেদুল বারী
ভোলা সরকারি উচ্চ বিদ্যালয়
ভোলা সরকারি উচ্চ বিদ্যালয় বাংলাদেশের ভোলা জেলার ঐতিহ্যবাহী একটি প্রতিষ্ঠান, যা ১৯১৮ খ্রিস্টাব্দে প্রতিষ্ঠিত হয়। ভোলা শহরের কেন্দ্রস্থলে নতুন বাজার সংলগ্ন কাকচক্ষু পুকুরের সামনে শতবর্ষ পুরনো ভোলা সরকারি উচ্চ বিদ্যালয়ের অবস্থান। বর্তমানে বিদ্যালয়টির অধীনে তৃতীয় শ্রেণী থেকে দশম শ্রেণী পর্যন্ত পড়ানো হয়। মূলত মূল ব্যবস্থাপনায় ষষ্ঠ শ্রেণী থেকে দশম শ্রেণী পর্যন্ত পরিচালিত হয় বলে বিদ্যালয়টি মাধ্যমিক স্কুল হিসেবে শ্রেণীবদ্ধ। বিদ্যালয়টি প্রভাতি এবং দিবা -এই দুই শাখায় পরিচালিত হয়।
ইতিহাস
ভোলা সরকারি উচ্চ বিদ্যালয় ১৯০৬ সালে ভোলার নতুন বাজারে স্থাপিত হয়। তখন স্কুলটি ছিল টিনের ঘরের এবং সাথে বোর্ডিংও ছিল। স্বদেশী আন্দোলন এর সময় সন্ত্রাসবাদীরা তৎকালীন সরকারি স্কুলটি আগুন দিয়ে পুড়িয়ে দেয়। তখন ১৯১৮ খ্রিস্টাব্দে বর্তমান স্থানে স্কুলটি স্থাপিত হয়। এটি ভোলা জেলার সবচেয়ে পুরাতন এবং ঐতিহ্যবাহী বিদ্যালয়।
পোশাক
বিদ্যালয়ের ছাত্রদের জন্য পোশাকের বাধ্যবাধকতা রয়েছে। বিদ্যালয়ের শিক্ষার্থীদের ইউনিফর্ম হলো সাদা রঙের শার্টপ্যান্ট। এছাড়া পোশাক হিসেবে সাদা কেড্‌স বা জুতা পরতে হয়। কোমরে কালো বেল্ট পরার অনুমতি রয়েছে। এছাড়া বিদ্যালয় থেকে বুকে ধারণ করার জন্য কাপড়ের ব্যাজ দেয়া হয় যা শিফটভেদে ভিন্ন হয়ে থাকে।
বিদ্যালয় পরিক্রমা
বিদ্যালয়ের প্রাত্যহিক সমাবেশের জাতীয় সঙ্গীতের মাধ্যমে প্রাত্যহিক কার্যক্রমের শুরু হয়। সমাবেশের সামনে জাতীয় পতাকা উত্তোলিত হয় এবং সমাবেশ তাতে সম্মান প্রদর্শন করে। সমাবেশের শিক্ষার্থীরা দেশ ও জাতির সেবা করার শপথ নেয়। সমাবেশ শেষে ক্লাস শুরু হয় স্ব স্ব শ্রেণীকক্ষে। শ্রেণী কার্যক্রম দুই শিফটে, রুটিন অনুযায়ী পরিচালিত হয়। শিক্ষার্থীদের থেকে নির্ধারিত ফি'র বিনিময়ে সপ্তাহের পাঁচদিন টিফিন দেয়া হয়, এই ফান্ড পরিচালনার দায়িত্ব থাকে একজন শিক্ষকের উপর। বিজ্ঞান বিভাগের ছাত্রদের ব্যবহারিক পাঠদানের জন্য প্রয়োজনীয় যন্ত্রপাতি ও উপকরণসহ বিদ্যালয়ের রয়েছে একটি ঐতিহ্যবাহী বিজ্ঞানাগার। এছাড়া রয়েছে বিদ্যালয় গ্রন্থাগার। তাছাড়া রয়েছে একটি বিশাল কম্পিউটার ল্যাব।
শিক্ষাসহায়ক কার্যক্রম
সাধারণ পাঠ্যপুস্তকের শিক্ষার বাইরে সাহিত্য ও সংস্কৄতি অঙ্গনে বিদ্যালয়ের শিক্ষার্থীরা বিভিন্ন প্রতিযোগিতায় অংশগ্রহণ করে থাকে। বিভিন্ন ধরনের সাহিত্য ও সাংস্কৃতিক অনুষ্ঠান যেমন- সাধারণ জ্ঞান, উপস্থিত ও নির্ধারিত বক্তৃতা, বিতর্ক, সংগীত, আবৃত্তি, হামদ্, নাত-এ-রাসূ্ল ইত্যাদি প্রতিযোগিতায় অংশগ্রহণ করে থাকে বিদ্যালয়ের শিক্ষার্থীরা। প্রতি বছরই বিদ্যালয়ে বার্ষিক মিলাদ মাহফিলের আয়োজন করা হয়ে থাকে। বিদ্যালয়ের হিন্দু ছাত্রগণ বিদ্যালয় ক্যাম্পাসে প্রতিবছর সরস্বতী পূজাও উদ্‌যাপন করে আসছে। বিদ্যালয়ের আন্তঃসংগঠনের মধ্যে স্কাউট, রেড ক্রিসেন্ট এবং বিএনসিসি'র কার্যক্রম উল্লেখযোগ্য। এই তিন সংগঠন, বিশেষ করে বিএনসিসি কোরের সদস্যবৃন্দ প্রতি বছর বিজয় দিবসে কুচকাওয়াজে অংশগ্রহণ করে থাকে। বিদ্যালয়ের বিভিন্ন অনুষ্ঠানসহ জাতীয় ও আন্তর্জাতিক বহুবিধ অনুষ্ঠানে স্কাউটদল অংশগ্রহণ করে থাকে তারা। তাছাড়া বিএনসিসি প্লাটুনটি প্রতিষ্ঠালগ্ন থেকেই ক্যাডেটদের দ্বারা পরিচালিত হয়ে আসছে। এই স্কুলের বিএনসিসি স্কুল ভরতি কারযক্রমে নিরাপত্তার দায়িত্ত সফলতার সাথে পালন করে আসছে।
ফলাফল
বিদ্যালয়ের শিক্ষা কার্যক্রমে প্রায় প্রতি বছরই সাফল্য পরিলক্ষিত হয়। প্রতিবছরই মাধ্যমিক ও সমমানের পরিক্ষায় ভালো ফলাফল করে আসছে এবং বরিশাল শিক্ষাবোর্ডে সেরা দশের তালিকায় স্থান করে নিচ্ছে। ২০১২ সালের মাধ্যমিক পরিক্ষায় অংশগ্রহণকারী ১৪০ জন পরীক্ষার্থীর মধ্যে জিপিএ-৫ পেয়েছে ৫২ জন। পাশের হার শতকরা ১০০%। ২০১২ সালে বিদ্যালয়টি বরিশাল বোর্ডে ৬ষ্ঠ এবং জেলায় প্রথম স্থান অধিকার করে নেয়। ২০১৩ সালের মাধ্যমিক পরিক্ষায় ভোলা সরকারি উচ্চ বিদ্যালয় ভোলা জেলায় প্রথম স্থান অধিকার করেছে। । ২০১৩ সালে মাধ্যমিক পরিক্ষায় অংশগ্রহণকারী ১৫৮ জন পরীক্ষার্থীর মধ্যে জিপিএ-৫ পেয়েছে ৬২ জন। পাশের হার শতকরা ৯৯.৩৭। এছাড়াও জে,এস,সি এবং প্রাথমিক সমাপনী পরিক্ষায়ও বিদ্যালয়টির শিক্ষার্থীদের ভালো ফলাফলের মধ্য দিয়ে বিদ্যালয়টি এর সুনাম অক্ষুণ্ন রেখে আসছে।
হোসে কালদেরন
হোসে দে হেসুস কালদেরন ফ্রিয়াস (জন্ম: ১৪ আগস্ট ১৯৮৫) হলেন পানামার একজন পেশাদার ফুটবলার, যিনি হন্ডুরাসের ক্লাব ম্যারাথন এবং পানামা জাতীয় দলের হয়ে একজন গোলরক্ষক হিসেবে খেলেন।
আন্তর্জাতিক
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পানামার ২৩ সদস্যের দলে স্থান পান।
রাঙ্গুনিয়া উপজেলা
রাঙ্গুনিয়া বাংলাদেশের চট্টগ্রাম জেলার অন্তর্গত একটি উপজেলা। চট্টগ্রাম জেলা সদর থেকে প্রায় ৩২ কিলোমিটার পূর্বে অবস্থিত এ উপজেলাটি আয়তনের দিক থেকে চট্টগ্রাম জেলার ষষ্ঠ বৃহত্তম এবং জনসংখ্যার দিক থেকে নবম জনবহুল উপজেলা।
প্রাচীন ইতিহাস
১৭৩৭ সালে রাজা শেরমস্ত খাঁ রাঙ্গুনিয়ার পদুয়া ও কোদালা এলাকার কিছু পাহাড়ি ভূমি বন্দোবস্ত নিয়েছিলেন। রাজ্য পরিচালনার জন্য পদুয়ায় জমিদারবাড়ি গড়ে তোলা হয়। ১৭৩৭ থেকে ১৭৫৩ সাল পর্যন্ত শেরমস্ত খাঁ রাজত্ব করেন। এরপর শুকদেব রায়, শের জব্বর খাঁ, শের দৌলত খাঁ, জান বক্স খাঁ এ অঞ্চল রাজত্ব করেন। জান বক্স খাঁ রাজা থাকাকালীন ইংরেজদের বিরুদ্ধে পার্বত্যবাসী আন্দোলনে জড়িয়ে পড়লে ব্রিটিশ সেনা অভিযান চালিয়ে পদুয়ার জমিদারবাড়িটি গুঁড়িয়ে দেয়া হয়। জান বক্স খাঁ একপর্যায়ে সরকারের কাছে আত্মসমর্পণ করেন এবং চুক্তির শর্তানুযায়ী পাহাড়ি এলাকা ত্যাগ করে কর্ণফুলী নদীর উত্তর পারে বর্তমান দক্ষিণ রাজানগর ইউনিয়নে নতুন জমিদারবাড়িটি প্রতিষ্ঠা করেন। ১৮৭৪ সালে চাকমা রাজা হরিশচন্দ্র রায় রাজধানী রাঙ্গুনিয়ার রাজানগর হতে রাঙ্গামাটিতে স্থানান্তরিত করেন।
স্বাধীনতা যুদ্ধের ইতিহাস
থাম্ব|left|কাউখালী আনোয়ারা বেগম উচ্চ বিদ্যালয় প্রাঙ্গনে নবনির্মিত শহীদ মিনার বাংলাদেশের স্বাধীনতা যুদ্ধে রাঙ্গুনিয়া ১নং সেক্টরের আওতাধীন ছিল। এ সেক্টরের কমান্ডার ছিলেন মেজর জিয়াউর রহমান (এপ্রিল-জুন) এবং ক্যাপ্টেন রফিকুল ইসলাম (জুন-ফেব্রুয়ারি)। ১৯৭১ সালে উপজেলার রানীরহাট, রোয়াজারহাট ও রাঙ্গুনিয়ায় পাকবাহিনীর সাথে মুক্তিযোদ্ধাদের সংঘর্ষ হয়। পাকবাহিনী উপজেলার বিভিন্ন স্থানে ব্যাপক গণহত্যা, লুটপাট ও অগ্নিসংযোগ চালায়। ১৫ ডিসেম্বর রাঙ্গুনিয়া শত্রুমুক্ত হয়। রাঙ্গুনিয়া উপজেলায় ২টি বধ্যভূমি এবং ৪টি স্মৃতিস্তম্ভ রয়েছে। স্মৃতিস্তম্ভগুলো যথাক্রমে রাঙ্গুনিয়া সরকারি কলেজ, রাঙ্গুনিয়া আদর্শ বহুমুখী পাইলট উচ্চ বিদ্যালয়, ইছাখালী উপজেলা সদর এবং বেতাগী ইউনিয়নস্থ কাউখালী আনোয়ারা বেগম উচ্চ বিদ্যালয় প্রাঙ্গনে।
নামকরণ
আরেকটি মত হচ্ছে, এককালে এ অঞ্চলের লোকজন অধিক সংখ্যায় বার্মার রেঙ্গুন শহরে চলে যেত এবং এজন্য এ অঞ্চলকে রেঙ্গুন্যা বলা হত, আর এ থেকেই রাঙ্গুনিয়া নামের উৎপত্তি।
ভূগোল
থাম্ব|১৯৭৩ সালের উপজেলা মানচিত্র রাঙ্গুনিয়া উপজেলার আয়তন ৩৬১.৫৪ বর্গ কিলোমিটার (৮৯,৩৩৮ একর)। চট্টগ্রাম জেলার সর্ব-পূর্বে ২২°১৮´ থেকে ২২°৩৭´ উত্তর অক্ষাংশ এবং ৯১°৫৮´ থেকে ৯২°০৮´ পূর্ব দ্রাঘিমাংশ জুড়ে রাঙ্গুনিয়া উপজেলার অবস্থান।
এ উপজেলার দক্ষিণে চন্দনাইশ উপজেলা, দক্ষিণ-পশ্চিমে পটিয়া উপজেলা ও বোয়ালখালী উপজেলা, পশ্চিমে রাউজান উপজেলা ও রাঙ্গামাটি জেলার কাউখালী উপজেলা, উত্তরে রাঙ্গামাটি জেলার কাউখালী উপজেলা, পূর্বে রাঙ্গামাটি জেলার কাপ্তাই উপজেলা ও রাজস্থলী উপজেলা এবং দক্ষিণ-পূর্বে বান্দরবান জেলার বান্দরবান সদর উপজেলা অবস্থিত।
প্রশাসন
১৯৬২ সালের ২৪ জানুয়ারি রাউজান উপজেলার তৎকালিন ৭টি ইউনিয়ন (রাজানগর, হোসনাবাদ, রাঙ্গুনিয়া, মরিয়মনগর, পারুয়া, পোমরা ও বেতাগী) এবং পটিয়া উপজেলার তৎকালিন ৩টি ইউনিয়ন (সরফভাটা, শিলক ও পদুয়া) সর্বমোট ১০টি ইউনিয়ন নিয়ে রাঙ্গুনিয়া থানা গঠিত হয়। পরবর্তীতে ১৯৭২ সালের ডিসেম্বরে স্থানীয় জনসাধারণের স্বার্থ রক্ষায় গণদাবীর প্রেক্ষিতে মরিয়মনগর ইউনিয়নকে বিভক্ত করে ১১নং চন্দ্রঘোনা কদমতলী ইউনিয়ন গঠন করা হয়। ১৯৮৩ সালে তৎকালিন রাষ্ট্রপতি হুসেইন মুহাম্মদ এরশাদ প্রশাসনিক বিকেন্দ্রীকরণের লক্ষ্যে পৃথক পৃথক উপজেলা গঠন করলে রাঙ্গুনিয়া থানাকে উপজেলায় রূপান্তর করা হয়। ১৯৮৯ সালে শিলক ইউনিয়নকে বিভক্ত করে ১২নং কোদালা ইউনিয়ন গঠন করা হয়। ২০০০ সালের ৪ জুলাই উপজেলার স্বনির্ভর রাঙ্গুনিয়া, মরিয়মনগর, পারুয়া ও পোমরা ইউনিয়নের অংশ নিয়ে রাঙ্গুনিয়া পৌরসভা ঘোষণা করে গণপ্রজাতন্ত্রী বাংলাদেশ সরকারের পুনর্বিন্যাস সংক্রান্ত জাতীয় বাস্তবায়ন কমিটি (নিকার)। সর্বশেষ ২০০৩ সালে বৃহত্তর রাজানগর ইউনিয়নকে বিভক্ত করে ১৩নং ইসলামপুর ইউনিয়ন ও ১৪নং দক্ষিণ রাজানগর ইউনিয়ন এবং বৃহত্তর হোসনাবাদ ইউনিয়নকে বিভক্ত করে ১৫নং লালানগর ইউনিয়ন গঠন করা হয়।
রাঙ্গুনিয়া উপজেলায় বর্তমানে ১টি পৌরসভা ও ১৫টি ইউনিয়ন রয়েছে। সম্পূর্ণ রাঙ্গুনিয়া উপজেলার প্রশাসনিক কার্যক্রম রাঙ্গুনিয়া মডেল থানার আওতাধীন ছিল। তবে ২০১৯ সালের ২১ অক্টোবর প্রধানমন্ত্রীর কার্যালয়ে পুনর্বিন্যাস সংক্রান্ত জাতীয় বাস্তবায়ন কমিটি (নিকার) এর বৈঠকে কর্ণফুলী নদীর দক্ষিণ পাড়ের ৪টি ইউনিয়নকে নিয়ে দক্ষিণ রাঙ্গুনিয়া থানা গঠনের অনুমোদন দেয়া হয়।
বর্তমানে রাঙ্গুনিয়া মডেল থানার আওতাধীন ১টি পৌরসভা ও ১১টি ইউনিয়ন।
এবং দক্ষিণ রাঙ্গুনিয়া থানার আওতাধীন ৪টি ইউনিয়ন।
আয়তনের দিক থেকে সবচেয়ে বড় ইউনিয়ন পদুয়া (৭২.১২ বর্গ কিলোমিটার) ও সবচেয়ে ছোট ইউনিয়ন মরিয়মনগর (৬.১৪ বর্গ কিলোমিটার) এবং জনসংখ্যার ঘনত্বের বিচারে সবচেয়ে জনবহুল ইউনিয়ন মরিয়মনগর (প্রতি বর্গ কিলোমিটারে প্রায় ৮,২১৯ জন)।
সংসদীয় আসন
right|থাম্ব|জাতীয় সংসদের ২৮৪নং নির্বাচনী এলাকা চট্টগ্রাম-৭ এর সীমারেখা
জনসংখ্যার উপাত্ত
ধর্মবিশ্বাস অনুসারে এ উপজেলার ২,৮০,৩৫৯ জন ইসলাম, ৪২,৬২৬ জন হিন্দু, ১৫,৬২১ জন বৌদ্ধ, ৩৩২ জন খ্রিস্ট এবং ৬৬ জন অন্যান্য ধর্মের অনুসারী। এ উপজেলায় চাকমা ও মারমা আদিবাসী জনগোষ্ঠীর বসবাস রয়েছে।
শিক্ষা
২০১১ সালের আদমশুমারি অনুযায়ী রাঙ্গুনিয়া উপজেলার সাক্ষরতার হার ৪৮.৯২% (পুরুষ ৪৮.৭৪% এবং নারী ৪৯.০৯%)।
১৯৬৩ সালে রাঙ্গুনিয়া উপজেলায় উচ্চ শিক্ষা বিস্তারের লক্ষ্যে হাজী মাওলানা আহমেদ, জনাব ওয়াকিল আহমেদ তালুকদার চেয়ারম্যান, বাবু ডাঃ বিনয় ভূষণ দে এবং বাবু সন্তোষ ভূষণ দাশের সর্বাত্মক প্রচেষ্টায় প্রতিষ্ঠিত হয় উপজেলার সর্বোচ্চ শিক্ষা প্রতিষ্ঠান রাঙ্গুনিয়া সরকারি কলেজ। ১৯৬৩ সালের জুলাই মাসে এ কলেজে উচ্চ মাধ্যমিক পর্যায়ে পাঠদান শুরু হয় এবং ১৯৬৫ সালে এটি ঢাকা বিশ্ববিদ্যালয়ের অনুমোদনে ডিগ্রী কলেজ হিসেবে আত্মপ্রকাশ করে। বর্তমানে এ কলেজে জাতীয় বিশ্ববিদ্যালয়ের অধীনে রাষ্ট্রবিজ্ঞান ও ব্যবস্থাপনা বিষয়দ্বয়ে স্নাতক (সম্মান) কোর্স চালু আছে। ২০১৮ সালের ১২ আগস্ট রাঙ্গুনিয়া কলেজকে সরকারিকরণ করা হয়। এছাড়া উপজেলার আরও ৭টি কলেজে স্নাতক পর্যায়ে পাঠদান করা হয়। সেগুলো হলো- দক্ষিণ রাঙ্গুনিয়া পদুয়া ডিগ্রী কলেজ (১৯৮১), উত্তর রাঙ্গুনিয়া ডিগ্রী কলেজ (১৯৮৩), রাজানগর রানীরহাট ডিগ্রী কলেজ (১৯৮৫), এম শাহ আলম চৌধুরী ডিগ্রী কলেজ (১৯৮৭), রাঙ্গুনিয়া হাসিনা জামাল ডিগ্রী কলেজ (১৯৯৫) এবং সৈয়দা সেলিমা কাদের চৌধুরী ডিগ্রী কলেজ (১৯৯৮)। রাঙ্গুনিয়ায় বর্তমানে দুইটি মহিলা কলেজ রয়েছে, ১৯৯৫ সালে প্রতিষ্ঠিত দুইটি কলেজেই উচ্চ মাধ্যমিক পর্যায়ে পাঠদান করা হয়। কলেজ দুটি হলো- দক্ষিণ রাঙ্গুনিয়া শিলক বালিকা মহাবিদ্যালয় এবং রাঙ্গুনিয়া মহিলা কলেজ।
১৯৩৮ সালে প্রতিষ্ঠিত রাঙ্গুনিয়া আলমশাহপাড়া কামিল মাদ্রাসায় উপজেলার একমাত্র কামিল (মাস্টার্স সমমান) মাদ্রাসা হিসেবে দীর্ঘদিন ধরে পাঠদান করে আসছে। ২০১৯ সালের ৩ আগস্ট উপজেলার দ্বিতীয় কামিল মাদ্রাসা হিসেবে ২০১৯-২০ শিক্ষাবর্ষ থেকে কামিল (হাদিস) বিভাগে পাঠদানের জন্য ১৯৩৬ সালে প্রতিষ্ঠিত রাঙ্গুনিয়া নুরুল উলুম মাদ্রাসা কর্তৃপক্ষকে অনুমোদনপত্র হস্তান্তর করে ইসলামী বিশ্ববিদ্যালয়। এছাড়া বর্তমানে ফাযিল (স্নাতক সমমান) পর্যন্ত পাঠদান করছে ৪টি মাদ্রাসা; যথাক্রমে- পোমরা জামেউল উলুম ফাযিল মাদ্রাসা (১৯৩০), জামেয়া নঈমিয়া তৈয়্যবিয়া ফাযিল মাদ্রাসা (১৯৭৪), মাদ্রাসা-এ তৈয়্যবিয়া অদুদিয়া সুন্নিয়া ফাযিল (১৯৭৭) এবং রানীরহাট আল আমিন হামেদিয়া ফাযিল মাদ্রাসা। আলিম (উচ্চ মাধ্যমিক) পর্যায় পর্যন্ত পাঠদান করা হয় শুধুমাত্র ১৯৭৫ সালে প্রতিষ্ঠিত মরিয়মনগর ইসলামিয়া আলিম মাদ্রাসায় এবং ১টি বালিকা মাদ্রাসা সহ এ উপজেলায় মোট দাখিল মাদ্রাসা রয়েছে ৯টি।
রাঙ্গুনিয়া উপজেলায় মোট মাধ্যমিক বিদ্যালয় রয়েছে ৪৩টি। উপজেলার প্রথম মাধ্যমিক শিক্ষা প্রতিষ্ঠান রাঙ্গুনিয়া আদর্শ বহুমুখী পাইলট উচ্চ বিদ্যালয় ১৯১৫ সালে প্রতিষ্ঠিত হয়। এছাড়াও ব্রিটিশ শাসনামলে প্রতিষ্ঠিত হয় আরও ৫টি বিদ্যালয়; যথা- রাঙ্গুনিয়া খিলমোগল রসিক উচ্চ বিদ্যালয় (১৯২৬), রাঙ্গুনিয়া মজুমদারখীল উচ্চ বিদ্যালয় (১৯২৭), পোমরা উচ্চ বিদ্যালয় (১৯২৮), উত্তর রাঙ্গুনিয়া উচ্চ বিদ্যালয় (১৯৪২), দক্ষিণ রাঙ্গুনিয়া শিলক বহুমুখী উচ্চ বিদ্যালয় (১৯৪৫) এবং সোনারগাঁও উচ্চ বিদ্যালয় (১৯৬৯)। উপজেলার একমাত্র সরকারি মাধ্যমিক বিদ্যালয় পোমরা বঙ্গবন্ধু সরকারি উচ্চ বিদ্যালয় এবং একমাত্র সরকারি নিম্ন মাধ্যমিক বিদ্যালয় দক্ষিণ নিশ্চিন্তাপুর সরকারি নিম্ন মাধ্যমিক বিদ্যালয়। এছাড়া এ উপজেলায় রয়েছে আরও ৪টি নিম্ন মাধ্যমিক বিদ্যালয়, ১৫৯টি প্রাথমিক বিদ্যালয়, ৫টি কওমী মাদ্রাসা, ২০টি ইবতেদায়ী মাদ্রাসা ও ৫৪টি কিন্ডারগার্টেন।
রাঙ্গুনিয়া উপজেলার শিক্ষা ব্যবস্থা বাংলাদেশের অন্য সব অঞ্চলের মতোই। বাংলাদেশের শিক্ষাব্যবস্থায় প্রধানত পাঁচটি ধাপ রয়েছে: প্রাথমিক (১ম শ্রেণী থেকে ৫ম শ্রেণী), নিম্ন মাধ্যমিক (৬ষ্ঠ শ্রেণী থেকে ৮ম শ্রেণী), মাধ্যমিক (৯ম শ্রেণী থেকে ১০ম শ্রেণী), উচ্চ মাধ্যমিক (১১শ শ্রেণী থেকে ১২শ শ্রেণী) এবং উচ্চ শিক্ষা (স্নাতক ও স্নাতকোত্তর)। প্রাথমিক শিক্ষা সাধারণত ৫ বছর মেয়াদী হয় এবং প্রাথমিক শিক্ষা সমাপনী (পিএসসি) পরীক্ষার মাধ্যমে শেষ হয়, ৩ বছর মেয়াদী নিম্ন মাধ্যমিক শিক্ষা সাধারণত নিম্ন মাধ্যমিক স্কুল সার্টিফিকেট (জেএসসি), ২ বছর মেয়াদী মাধ্যমিক শিক্ষা মাধ্যমিক স্কুল সার্টিফিকেট (এসএসসি) এবং ২ বছর মেয়াদী উচ্চ মাধ্যমিক শিক্ষা সাধারণত উচ্চ মাধ্যমিক স্কুল সার্টিফিকেট (এইচএসসি) পরীক্ষার মাধ্যমে শেষ হয়। উচ্চ মাধ্যমিক শিক্ষা শেষে পর্যায়ক্রমে স্নাতক বা স্নাতক সম্মান এবং স্নাতকোত্তর (মাস্টার্স) ডিগ্রী অর্জন করা যায়। চট্টগ্রাম জেলার অন্যান্য উপজেলার মতো রাঙ্গুনিয়া উপজেলায়ও মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানগুলোর নিয়ন্ত্রণ করে থাকে মাধ্যমিক ও উচ্চ মাধ্যমিক শিক্ষা বোর্ড, চট্টগ্রাম এবং স্নাতক পর্যায়ের কলেজগুলো জাতীয় বিশ্ববিদ্যালয়ের অধিভুক্ত।
মূলত বাংলা ভাষায় পাঠদান করা হয়, তবে ইংরেজি ভাষায় পাঠদানও ব্যাপকভাবে ব্যবহৃত হয়। অনেক মুসলমান পরিবার তাদের সন্তানদের বিশেষায়িত ইসলামী শিক্ষাপ্রতিষ্ঠান যেমন মাদ্রাসাতে প্রেরণ করে থাকে। মাদ্রাসাগুলোতেও প্রায় একই ধরনের ধাপ উত্তীর্ণ হতে হয়। প্রাথমিক পর্যায়ে ৫ বছর মেয়াদী ইবতেদায়ী শিক্ষা ইবতেদায়ী সমাপনী পরীক্ষা, ৩ বছর মেয়াদী নিম্ন মাধ্যমিক শিক্ষা সাধারণত জুনিয়র দাখিল সার্টিফিকেট (জেডিসি), ২ বছর মেয়াদী মাধ্যমিক শিক্ষা দাখিল এবং ২ বছর মেয়াদী উচ্চ মাধ্যমিক শিক্ষা সাধারণত আলিম পরীক্ষার মাধ্যমে শেষ হয়। আলিম শিক্ষা শেষে পর্যায়ক্রমে ফাযিল (স্নাতক সমমান) এবং কামিল (মাস্টার্স সমমান) ডিগ্রী অর্জন করা যায়। দাখিল ও আলিম পর্যায়ের শিক্ষা প্রতিষ্ঠানগুলোর নিয়ন্ত্রণ করে থাকে বাংলাদেশ মাদ্‌রাসা শিক্ষা বোর্ড এবং ফাযিল ও কামিল পর্যায়ের শিক্ষাব্যবস্থা ইসলামী বিশ্ববিদ্যালয়ের আওতাধীন।
অর্থনীতি
থাম্ব|গুমাই বিল রাঙ্গুনিয়া উপজেলার অর্থনীতি প্রধানত কৃষি নির্ভর। কথায় আছে- আঁতত কাঁচি, কোঁরত দা, ভাত হাইতু চাইলি রইন্যা যা। এই ভাতের ভাণ্ডার হচ্ছে গুমাই বিল। চট্টগ্রাম-কাপ্তাই সড়কের পাশে রাঙ্গুনিয়ার নিশ্চিন্তাপুর পাহাড়ের পাদদেশে চন্দ্রঘোনা কদমতলী, মরিয়মনগর, হোসনাবাদ, স্বনির্ভর রাঙ্গুনিয়া, লালানগর ইউনিয়ন এবং পৌরসভার ৭, ৮ ও ৯ নম্বর ওয়ার্ডের বিস্তীর্ণ এলাকার প্রায় তিন হাজার হেক্টর আয়তনের গুমাই বিল চট্টগ্রামের শস্যভাণ্ডার নামে খ্যাত। বৃহত্তর চট্টগ্রাম অঞ্চলের বিলগুলোর মধ্যে এটি সবচেয়ে বড়। প্রবাদ আছে গুমাই বিলে এক মৌসুমের উৎপাদিত মোট ধান দিয়ে সারা দেশের আড়াই দিনের খাদ্য চাহিদা মেটানো যায়। উপজেলা কৃষি সম্প্রসারণ অধিদপ্তরের তথ্যমতে, গুমাই বিলে হেক্টরপ্রতি গড়ে চার থেকে সাড়ে চার টন ধান পাওয়া যায়। এ বিলে চাষ করে প্রায় সাত হাজার কৃষক। ধান কাটার মৌসুমে নেত্রকোণা, নোয়াখালী, ময়মনসিংহ, রংপুর এবং চট্টগ্রামের সাতকানিয়া, বাঁশখালীসহ দেশের বিভিন্ন স্থানের কৃষিশ্রমিকেরা গুমাই বিলে ধান কাটার জন্য এসে জড়ো হয়। রাঙ্গুনিয়া উপজেলা কৃষি অফিস সূত্র মতে, গুমাই বিলসহ রাঙ্গুনিয়া উপজেলার বিভিন্ন অঞ্চলে ব্রি-৪৯, ব্রি-৫১, ব্রি-৫২, ব্রি-৭৫, পাইজাম, বিআর-১১, বিআর-২২, বিআর-২৩ জাতের ধানের চাষ বেশি হয়। তন্মধ্যে পাইজামের মতো সরু চালের ফলন ভালো হওয়ায় নতুন জাতের ব্রি-৪৯ এর দিকে বেশি ঝুঁকেছে কৃষকরা। ব্রি-৭৫ জাতের ধানের চাল সুগন্ধি ও আগাম কেটে ফেলতে পারায় এ জাতের প্রতি কৃষকদের আগ্রহ দ্রুত বাড়ছে।
থাম্ব|left|রাঙ্গুনিয়ার একটি কাকরোল ক্ষেত ধান ছাড়াও এ উপজেলায় তামাক, আলু, বেগুন, মরিচ, টমেটো, শিম, করলা, কাকরোল, পিঁয়াজ, রসুন, পান এবং বিভিন্ন প্রকারের শাকসবজির চাষ হয়ে থাকে। এছাড়া বিভিন্ন ফলজ ও বনজ গাছের বাগান, গবাদি পশু পালন এবং মৎস্য চাষের মাধ্যমেও এ উপজেলার অর্থনীতিতে অবদান রাখছে অনেকে।
রাঙ্গুনিয়া উপজেলায় রয়েছে ৩টি চা বাগান। উপজেলার কোদালা ইউনিয়নে গড়ে উঠা চা বাগানটি দেশের প্রথম চা বাগান এবং শীর্ষ চা বাগানগুলোর মধ্যে অন্যতম। এলাকায় জনশ্রতি রয়েছে, ব্রিটিশরা কর্ণফুলী নদী দিয়ে আসা যাওয়ার সময় কোদালা এলাকায় বিস্তীর্ণ জায়গা দেখে চা বাগান করার উদ্যোগ গ্রহণ করে। আর সেই থেকে প্রায় ৪,২০০ একর এলাকা জুড়ে কোদালা চা বাগান গড়ে উঠে। ১৮৯৪ সালে চা বাগানটি প্রতিষ্ঠা লাভ করে। স্বাধীনতা পরবর্তী ১৯৭৬ সালে তৎকালিন সরকার ব্যক্তি মালিকানায় লিজ দিয়ে চা বাগানগুলো ছেড়ে দেয়। এর মধ্যে প্লান্টাস বাংলাদেশ দীর্ঘদিন ধরে কোদালা চা বাগান পরিচালনা করে এসেছে। লোকসানের কবলে পড়ায় ১৯৯৩ সালে প্লান্টাস বাংলাদেশ থেকে আনোয়ার গ্রুপ চা বাগানটি লিজ নিয়ে নেয়। আনোয়ার গ্রুপও লাভের মুখ দেখতে না পাওয়ায় ২০০৪ সালের ৭ অক্টোবর আনুষ্ঠানিকভাবে ব্র্যাক কোদালা চা বাগানের লিজ নেয়। বাণিজ্য মন্ত্রণালয়ের অধীনে বাংলাদেশ চা বোর্ডের আওতায় সরকার থেকে আড়াই হাজার একর জায়গা চা বাগানের জন্য লিজ গ্রহণ করে ব্র্যাক। প্রতি বছর গড়ে এ বাগান থেকে প্রায় সাড়ে ৩ লাখ কেজি চা উৎপাদন হয়, যা সারাদেশে ১৬২টি চা বাগানের মধ্যে বর্তমানে তৃতীয়। ব্র্যাক চা ও রাবার বাগানের পাশাপাশি নানা প্রজাতির গাছের চারা নবনায়ন করছে এখানে। পাশাপাশি আম, আগর, নিম ও মুলি বাঁশের চাষও করা হয়েছে এই বাগানে। দেশের চা শিল্পে কোদালা চা বাগানের চা গুণগত মান ও শীর্ষ চা উৎপাদনকারী প্রতিষ্ঠান হিসেবে দেশে এবং বিদেশে ব্যাপক সুনাম অর্জন করে।
এছাড়া দেশের অন্যান্য অঞ্চলের মতো রাঙ্গুনিয়া উপজেলার অর্থনীতি সচল রাখার ক্ষেত্রে বেশ প্রভাব রয়েছে বিভিন্ন দেশ থেকে প্রবাসী বাংলাদেশীদের পাঠানো বৈদেশিক রেমিট্যান্স। মধ্যপ্রাচ্য এবং ইউরোপ, আমেরিকার বিভিন্ন দেশে কর্মসংস্থানের কারণে অবস্থান করছে উপজেলার অসংখ্য রেমিট্যান্স যোদ্ধা। ২০১৮-১৯ অর্থ বছরে প্রবাসীদের পাঠানো বৈদেশিক মুদ্রা বা রেমিট্যান্সের সর্বোচ্চ সংগ্রহ হয়েছে বলে বাংলাদেশ ব্যাংকের বৈদেশিক মুদ্রানীতি বিভাগের হালনাগাদ প্রতিবেদন থেকে তথ্য পাওয়া গেছে।
হাট-বাজার ও বিপণন কেন্দ্র
রাঙ্গুনিয়া উপজেলার প্রধান দুইটি বিপণন কেন্দ্র হলো পৌরসভাস্থ রোয়াজারহাট এবং চন্দ্রঘোনাস্থ লিচুবাগান ও দোভাষী বাজার। এখানে কাপড়চোপড়, প্রসাধনী সহ সকল প্রকার পণ্য সামগ্রী পাওয়া যায়। এছাড়া নিত্য প্রয়োজনীয় খাদ্য এবং অন্যান্য জিনিসপত্র কেনাকাটার জন্য এ উপজেলার উল্লেখযোগ্য হাট-বাজারগুলোর মধ্যে রয়েছে ইছাখালী বাজার, উত্তর রাঙ্গুনিয়া রাজারহাট, উদালবুনিয়া হাট, কোদালা হাট, ক্ষেত্রবাজার, গোচরা বাজার, দোভাষী বাজার, ধামাইরহাট, পদুয়া রাজারহাট, ব্যুহচক্র হাট, মোগলের হাট, রানীরহাট, রামগতির হাট, রোয়াজারহাট, শান্তি নিকেতন বাজার এবং শান্তিরহাট। তাছাড়া বিভিন্ন ইউনিয়নের গ্রাম্য বাজারসমূহে নিত্য প্রয়োজনীয় সামগ্রী পাওয়া যায়।
ব্যাংক
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। রাঙ্গুনিয়া উপজেলায় অবস্থিত ব্যাংকসমূহের তালিকা নিচে উল্লেখ করা হলো:
শিল্প
কর্ণফুলী জুট মিলস লিমিটেড এবং ফোরাত কর্ণফুলী কার্পেট ফ্যাক্টরি বাংলাদেশ পাটকল কর্পোরেশনের অধীনস্থ ২৬টি পাটকলের মধ্যে চট্টগ্রাম অঞ্চলের অধীনে থাকা ১০টি প্রতিষ্ঠানের মধ্যকার দুইটি রাষ্ট্রায়ত্ত ভারী শিল্প প্রতিষ্ঠান। পাটকল দুটি রাঙ্গুনিয়া পৌরসভার দক্ষিণ নোয়াগাঁও এলাকায় অবস্থিত। ১৯৬৩ সালে দাউদ শিল্পগোষ্ঠী প্রতিষ্ঠানদ্বয় স্থাপন করে এবং ১৯৭২ সালে এটিকে জাতীয়করণ করা হয়। লোকসানের অজুহাতে চার দলীয় জোট সরকারের আমলে এটি বন্ধ করে দেয়ার পর ২০০৮ সালে বেসরকারি খাতে এবং ২০১৩ সালের ২৬ জানুয়ারি সরকারিভাবে মিলটি পুনরায় চালু করা হয়। এই বৃহদায়তন প্রতিষ্ঠানদ্বয় একসাথে কে.এফ.ডি. শিল্প কমপ্লেক্স নামে পরিচিত এবং বর্তমানে এ শিল্প কমপ্লেক্সে প্রায় আটশত শ্রমিক কর্মরত রয়েছে, যাদের মধ্যে তিন শতাধিক নারী শ্রমিক। এখান থেকে বছরে প্রায় ৪০ কোটি টাকার পাটজাত সুতা বিভিন্ন দেশে রপ্তানি করা হয়।
এছাড়াও ১৯৬৫ সালে তৎকালিন পাকিস্তানের ভাওয়ানি গ্রুপ প্রতিষ্ঠা করে রাঙ্গুনিয়ার ইস্টার্ন কেমিক্যাল ইন্ডাস্ট্রিজ। ১৯৭১ সালের বাংলাদেশের মুক্তিযুদ্ধের পর ভাওয়ানি গ্রুপ বাংলাদেশ থেকে ব্যবসা গুটিয়ে নিলে পরিত্যক্ত সম্পত্তি হিসেবে বাংলাদেশ সরকার অধিগ্রহণ করে। এরপর ১৯৭৮ সালে ইস্টার্ন কেমিক্যালকে মুক্তিযোদ্ধা কল্যাণ ট্রাস্টের অধীনে ন্যস্ত করে তৎকালিন সরকার। রাঙ্গুনিয়া পৌরসভার নোয়াগাঁও এলাকায় ১০.১ একর ভুমির উপর প্রতিষ্ঠিত এই শিল্প প্রতিষ্ঠানের পাশে নিজস্ব আরো ১৫ একর পাহাড়ি জমি রয়েছে। চট্টগ্রাম শহরের আগ্রাবাদ বাণিজ্যিক এলাকায় ২৪ ও ১৯ শতাংশের পৃথক দুটি প্লট আছে ইস্টার্ন কেমিক্যালের। প্লট দুটিতে ১৯ ও ২৯ তলা টাওয়ার নির্মাণ করছে একটি নির্মাতা প্রতিষ্ঠান। দেশে একসময় একমাত্র ফরমালিন উৎপাদনকারী প্রতিষ্ঠান ইস্টার্ন কেমিক্যালে গত বিশ বছর ধরে বন্ধ রেখেছে ফরমালিন উৎপাদন ইউনিট। বিদেশ থেকে মিথানল আমদানি করে উন্নত মানের ফরমালিন উৎপাদন করা হতো এখানে। ব্যক্তি মালিকানাধীন বিভিন্ন শিল্প প্রতিষ্ঠানের সাথে যোগসাজস করে মিথানল আমদানি বন্ধ করে ফরমালিন উৎপাদন বন্ধ করে বিভিন্ন কোম্পানী দেদারছে ফরমালিন আমদানি করে ব্যবসাটি তাদের আয়ত্তে নিয়ে গেছে। পরবর্তীতে প্যারা ফরমালিন আমদানি করে ইউরিয়া ফর্মালডিহাইড এডহেসিভ গ্লো, ইউরিয়া ফর্মালডিহাইভ কম্পাউন্ড পাউডার ইউনিট দুটি কোন রকমে চালু রাখা হয়েছিল। অথচ এই শিল্প প্রতিষ্ঠানে একসময় কম খরচে ফরমালিন উৎপাদন করা হতো। এখন অধিক মূল্যে আমদানি করে ইউনিট দুটো চালু রেখেছিল কোন রকমে। ফলে ক্রমান্বয়ে এটি লোকসানি প্রতিষ্ঠানে রূপ নেয়। অবশেষে ২০১৮ সালের ৩০ জুন থেকে প্রতিষ্ঠানটি বন্ধ করে দেয়া হয়। তবে বেসরকারিভাবে লিজ দিয়ে লাভজনক এই শিল্প প্রতিষ্ঠানটির জমিতে কন্টেইনার ডিপো করার চেষ্টা চালাচ্ছে কর্তৃপক্ষ।
স্বাস্থ্য
রাঙ্গুনিয়া উপজেলা সদরে ৫০ শয্যাবিশিষ্ট উপজেলা স্বাস্থ্য কমপ্লেক্স রয়েছে। এছাড়া ২টি বেসরকারি হাসপাতাল ও ১৫টি ইউনিয়ন পরিবার কল্যাণ কেন্দ্র রয়েছে। উপজেলার লিচুবাগান, মরিয়মনগর চৌমুহনী, গোচরা চৌমুহনী এবং শান্তিরহাট এলাকায় ডায়াগনস্টিক সেন্টার রয়েছে। শান্তিরহাটে ডায়াগনস্টিক সেন্টারের পাশাপাশি একটি ডেন্টাল ক্লিনিক রয়েছে। এছাড়াও গোচরা চৌমুহনীতে রয়েছে সূর্যের হাসি চিহ্নিত স্বাস্থ্য ক্লিনিক।
থাম্ব|left|রাঙ্গুনিয়া মডার্ন ব্লাড ডোনেশন ক্লাবের লোগো রাঙ্গুনিয়ায় রাঙ্গুনিয়া মডার্ন ব্লাড ডোনেশন ক্লাব নামে একটি স্বেচ্ছাসেবী সংগঠন রয়েছে, যেটি ২০১৫ সালের ১৫ অক্টোবর থেকে স্বেচ্ছায় সেবামূলক কাজ করে যাচ্ছে। রক্তের অভাবে যেন কাউকে মৃত্যুবরণ করতে না হয় সেই উদ্দেশ্যে চট্টগ্রাম সহ দেশের বিভিন্ন জায়গায় তারা রক্তের যোগান দিয়ে থাকে। আর্তের মুখে হাসি ফোটানো যদি হয় মানবতা, তবে তার সেবক হলো প্রতিটা রক্তদাতা -এ স্লোগান নিয়ে ফেসবুক ম্যাসেঞ্জারে পোস্টের মাধ্যমে স্বেচ্ছায় রক্তদান করার পাশাপাশি যুবসমাজকে প্রতিনিয়ত উদ্বুদ্ধ করে যাচ্ছে সংগঠনটি। গর্ভবতী মা, থ্যালাসেমিয়ায় আক্রান্ত রোগী, ব্লাড ক্যান্সার, কিডনি রোগী ও দুর্ঘটনার শিকার মানুষজনের পাশে জরুরি ভিত্তিতে পাশে এসে দাঁড়ায় এ সংগঠনের সদস্যরা। এছাড়াও সংগঠনটির পক্ষ থেকে রক্তদানের পাশাপাশি জনসচেতনতার জন্য বিভিন্ন ইউনিয়ন, স্কুল, কলেজ, মাদ্রাসা, নানা ধর্মীয় এবং সামাজিক অনুষ্ঠানে বিনামূল্যে রক্তের গ্রুপ নির্ণয় ও থ্যালাসেমিয়া সচেতনমূলক কর্মসূচী পালন করা হয় এবং পরিষ্কার পরিচ্ছন্নতা অভিযানও চালায় সংগঠনের সদস্যরা। বর্তমানে দেশের বাইরেও জনসেবামূলক এসব কাজ করে যাচ্ছে রাঙ্গুনিয়া মডার্ন ব্লাড ডোনেশন ক্লাবের প্রবাসী পরিষদ।
যোগাযোগ
থাম্ব|চট্টগ্রাম-কাপ্তাই সড়ক থাম্ব|একটি গ্রাম্য সড়ক ১৯৫৫ সালের আগে কাপ্তাই সড়ক নির্মাণ হওয়ার পূর্বে রাঙ্গুনিয়ার সড়ক যোগাযোগ ব্যবস্থা নাজুক ছিল, তখন নদী পথই ছিল যোগাযোগের একমাত্র মাধ্যম। জেলা সদরে যাতায়াত ব্যবস্থায় দুর্ভোগ পোহাতে হত বলে এখনো লোকমুখে বলতে শোনা যায় রইন্যা দি শরত যন। কাপ্তাই সড়ক নির্মাণ হওয়ার পর রাঙ্গুনিয়া উপজেলার প্রধান যোগাযোগ ব্যবস্থা সড়ক পথে। জেলা সদর থেকে রাঙ্গুনিয়া উপজেলা সদর ও উপজেলার বেশির ভাগ অঞ্চলে যোগাযোগের প্রধান সড়ক কাপ্তাই সড়ক, রাঙ্গুনিয়া উপজেলায় যার দৈর্ঘ্য ২৬ কিলোমিটার। এছাড়া চট্টগ্রাম-রাঙ্গামাটি মহাসড়ক এ উপজেলার উত্তরাঞ্চলের ইউনিয়নগুলো অতিক্রম করেছে এবং রাঙ্গামাটি-চন্দ্রঘোনা-বান্দরবান সড়ক উপজেলার পূর্বাঞ্চল অতিক্রম করেছে। রাঙ্গুনিয়া উপজেলায় চট্টগ্রাম-রাঙ্গামাটি সড়কের দৈর্ঘ্য সাড়ে ৮ কিলোমিটার এবং রাঙ্গামাটি-চন্দ্রঘোনা-বান্দরবান সড়ক রাঙ্গুনিয়া উপজেলার যে অংশ অতিক্রম করেছে তা কাপ্তাই সড়ক নামেই পরিচিত। চন্দ্রঘোনা এলাকায় কর্ণফুলী নদীর উপর ফেরিঘাটের মাধ্যমে এ সড়কটিকে সংযুক্ত করেছে। এছাড়া উপজেলা সদরের সাথে উপজেলার দক্ষিণাঞ্চলের ৪ ইউনিয়ন সহ বোয়ালখালী উপজেলা ও বান্দরবান সদর উপজেলার সাথে যোগাযোগ সহজতর করেছে দ্বিতীয় কর্ণফুলী সেতু বা গোডাউন ব্রিজ। উপজেলার অন্যান্য প্রধান সড়কগুলোর মধ্যে রয়েছে মরিয়মনগর-রানীরহাট সড়ক, পারুয়া ডিসি সড়ক, রাঙ্গুনিয়া-বোয়ালখালী সংযোগ সড়ক, হাফেজ বজলুর রহমান সড়ক, পদুয়া কালিন্দিরাণী সড়ক। এছাড়াও বিভিন্ন ইউনিয়নের অভ্যন্তরীণ সড়ক রয়েছে। কাপ্তাই ও রাঙ্গামাটি সড়কে সব ধরনের যানবাহন চলাচল করে। অন্যান্য সড়কসমূহের প্রধান যোগাযোগ মাধ্যম সিএনজি চালিত অটোরিক্সা। থাম্ব|left|কর্ণফুলী নদী এছাড়াও নদীপথে রাঙ্গুনিয়া উপজেলায় যোগাযোগ ব্যবস্থা রয়েছে। নৌপথে ভ্রমণপিয়াসুরা চট্টগ্রাম শহরের সদরঘাট বা কালুরঘাট এলাকা থেকে লঞ্চ, স্টীমার বা স্পীডবোট যোগে এ উপজেলার চিত্তাকর্ষক স্থানগুলো উপভোগ করতে পারেন।
জীব বৈচিত্র্য
থাম্ব|left|ময়ূরের নাচ প্রকল্প সূত্রে জানা গেছে, পার্কে আরও দেশি ও বিদেশি পাখি সংগ্রহের উদ্যোগ নেওয়া হচ্ছে। এছাড়া দেশের বিরল ও বিপন্নপ্রায় পাখি সংরক্ষণ করার বিশেষ পরিকল্পনা হাতে নিয়েছে সরকার। চলমান এ প্রকল্পের নতুন নতুন পাখি সংগ্রহসহ পার্কে পাখির উপযোগী বাগান তৈরি ও পর্যটকদের আকর্ষণ বাড়াতে চিত্তবিনোদনমূলক ভৌত অবকাঠামো তৈরি করা হচ্ছে। এখানে অতিথি পাখির অভয়ারণ্য সৃষ্টি হবে এবং পর্যটন পরিবেশ সৃষ্টির পদক্ষেপ নেয়া হচ্ছে। এই পার্কে বাবুই, দোয়েল, ধলাকোমর শ্যামা, শালিক, ঈগল, শকুন, বুলবুলি, প্যাঁচা, হলদে পাখি, টুনটুনি, টিয়া, ঘুঘু, মাছরাঙা, সাদা বকের মতো বিলুপ্তপ্রায় ২০০ প্রজাতির পাখি সংরক্ষণ করা হয়েছে। দেশি প্রজাতির পাখির পাশাপাশি এই পক্ষিশালায় যুক্ত হয়েছে আফ্রিকার পলিক্যান, সোয়ান, রিং ন্যাক, ইলেকট্রাস প্যারট, ম্যাকাওসহ বিভিন্ন বিদেশি পাখি। এছাড়া প্রকল্পের তৃতীয় সংশোধনীর মাধ্যমে আরও নতুন নতুন পাখি সংগ্রহ করার পরিকল্পনা নিয়েছে সরকার। প্রকৃতিপ্রেমীদের মন জুড়াতে একেবারে প্রাকৃতিক সৌন্দর্য্য ও সুবিধাকে কাজে লাগিয়ে গড়ে তোলা হয়েছে শেখ রাসেল এভিয়ারি এন্ড ইকোপার্ক।
থাম্ব|শেখ রাসেল এভিয়ারি পার্কের মনোরম দৃশ্য এ পার্কে নতুন করে ক্যাবল কার সংযোজন করার পর থেকে চট্টগ্রামের পর্যটন সম্ভাবনার নতুন দ্বার খুলে দিয়েছে। পার্কের উপরে যেমন দিগন্ত বিস্তৃত নীল আকাশ, নিচে দৃষ্টিনন্দন লেক আর সবুজ অরণ্য। ঠিক এই দুয়ের মাঝখানে ভূমি থেকে প্রায় ২০০ ফুট উচ্চতায় বসে প্রায় আড়াই কিলোমিটার দীর্ঘ পথ পাড়ি দেওয়া যায়। বাতাসের ওপর ভেসে এক পাহাড় থেকে অন্য পাহাড়ে যাওয়ার ব্যবস্থাও রয়েছে এই পার্কে। এই পার্কে ভেষজ ও অন্যান্য প্রায় ৭১ হাজার নানা প্রজাতির গাছ ও ৩০ হাজার সৌন্দর্য্যবর্ধক গাছ রোপণ করা হয়েছে। পার্কের চারপাশে এক ধরনের বিশেষ নেট দিয়ে পুরো ৫২০ একর পাহাড়ি ভূমি ঘিরে দেওয়া হয়েছে। এ ছাড়াও পর্যটকদের আকৃষ্ট করতে রয়েছে রেস্টহাউস, ঝুলন্ত সেতু, আধুনিক রেস্তোরাঁ, লেক, হেলানো বেঞ্চ, ওয়াচ টাওয়ার এবং শিশুদের সময় কাটানোর বিনোদনের ব্যবস্থা। এ ছাড়াও রয়েছে হরিণ বিচরণক্ষেত্র ও কুমির প্রজনন ক্ষেত্র। বিশ্ববিদ্যালয়ের শিক্ষার্থীদের প্রাণিজগৎ সম্পর্কে গবেষণায় সহায়তার জন্য রয়েছে গবেষণা কেন্দ্র।
এছাড়া চট্টগ্রাম, বান্দরবান, রাঙ্গামাটি পার্বত্য জেলার সীমান্তে অবস্থিত দুধপুকুরিয়া-ধোপাছড়ি বন্যপ্রাণ অভয়ারণ্য। এই বন্যপ্রাণ অভয়ারণ্যটি চট্টগ্রাম দক্ষিণ বন বিভাগের আওতাধীন খুরুশিয়া ও দোহাজারী রেঞ্জের অন্তর্গত। রাঙ্গুনিয়ার পদুয়া ও চন্দনাইশ উপজেলার ধোপাছড়ি ইউনিয়নে অবস্থিত এ অভয়ারণ্যটি খুরুশিয়া ও দোহাজারী রেঞ্জের দুধ পুকুরিয়া, শিলছড়ি, ধোপাছড়ি এবং মংলা ফরেস্ট ব্লকের ৪৭১৬.৫৭ হেক্টর জায়গা নিয়ে গঠিত। এই অভয়ারণ্যের বিশেষ আকর্ষণ হলো পায়ে হেঁটে প্রকৃতি ভ্রমণ, নয়নাভিরাম প্রাকৃতিক ছড়া, বিভিন্ন প্রজাতির পশু-পাখি, আদিবাসী পল্লী, বুনো অর্কিড, শতবর্ষী বিভিন্ন প্রজাতির গাছ, নিবিড় বাঁশ বন, ঘন সবুজ ছায়াঘেরা পাহাড়ি বন, আদিবাসীদের জুম চাষ আর ঘন বেত বাগান।
ভাষা ও সংস্কৃতি
চাঁটগাঁইয়া ভাষা বা চট্টগ্রামের আঞ্চলিক ভাষাই রাঙ্গুনিয়া অঞ্চলের সাধারণ মানুষের মুখের ভাষা। তবে অঞ্চল ও ধর্মভেদে চট্টগ্রামের অন্যান্য অঞ্চলের মানুষের ভাষার সাথে কিছুটা পার্থক্য পরিলক্ষিত হয়। এছাড়াও এ উপজেলায় বসবাসরত উপজাতিরা তাদের নিজস্ব ভাষায় কথা বলে।
রাঙ্গুনিয়ার সমৃদ্ধ সাংস্কৃতিক ঐতিহ্য রয়েছে। একসময় বিভিন্ন সামাজিক ও ধর্মীয় অনুষ্ঠানে পুঁথিপাঠ ছিল প্রধান সংস্কৃতি, সমগ্র ভারতবর্ষে যার খ্যাতি ছিল। এছাড়া চট্টগ্রামের আঞ্চলিক গান, কবিগান, ভাণ্ডারী গান, মারফতী, পালা, কীর্তন, নাটক, নৃত্যসহ সংস্কৃতির সকল শাখার উর্বর ক্ষেত্র রাঙ্গুনিয়া। বিভিন্ন ধর্মীয় আচার অনুষ্ঠান, সামাজিক উৎসব, মেলা বর্ণাঢ্যভাবে পালিত হয়।
রাঙ্গুনিয়া শিল্পকলা একাডেমী, রাঙ্গুনিয়ার সাংস্কৃতিতে বেশ অবদান রেখে চলেছে এবং এর কার্যক্রম দিন দিন এগিয়ে যাচ্ছে।
খেলাধুলা ও বিনোদন
প্রাচীনকাল থেকেই রাঙ্গুনিয়ার জনগোষ্ঠী ক্রীড়ামোদী। বলিখেলা রাঙ্গুনিয়ার একসময়কার জনপ্রিয় খেলা ছিল। বর্তমানে ফুটবল, ক্রিকেট, কাবাডি, ব্যাডমিন্টন প্রভৃতি জনপ্রিয় খেলা। রাঙ্গুনিয়ার অনেক খেলোয়াড় জাতীয় দলসহ দেশের প্রসিদ্ধ ক্লাবসমূহে কৃতিত্বের সাথে অংশগ্রহণ করছে। রাঙ্গুনিয়ায় মৌসুমী টুর্নামেন্টে জাতীয় পর্যায়ের খেলোয়াড়সহ ঢাকার মাঠের বিদেশী ফুটবলাররা নিয়মিত অংশগ্রহণ করেন। নাসিরউদ্দিন চৌধুরী, আরমান আজিজ, সাখাওয়াত হোসেন রনি বাংলাদেশ জাতীয় ফুটবল দলে কৃতিত্বের সাথে খেলেছেন।
জাতীয় দিবস ও বিভিন্ন ধর্মীয়-সামাজিক অনুষ্ঠানাদি উপলক্ষে নাটক, যাত্রা, সংগীতানুষ্ঠান, নৃত্য, কীর্তন, কবিগান, ভাণ্ডারী, অ’লা গান, পাল্টাগান প্রভৃতি রাঙ্গুনিয়াবাসীর বিনোদনের প্রধান উপকরণ।
এখানে প্রতিবছরই বিভিন্ন টুর্নামেন্ট অনুষ্ঠিত হয়। এখানকার জনপ্রিয় খেলার মধ্যে বর্তমানে ক্রিকেট ও ফুটবলের আধিপত্য দেখা গেলেও অন্যান্য খেলাও পিছিয়ে নেই। রাঙ্গুনিয়ায় বেশ কয়েকটি খেলার মাঠ রয়েছে। এর মধ্যে রাঙ্গুনিয়া কলেজ মাঠ, রাঙ্গুনিয়া উচ্চ বিদ্যালয় মাঠ, জাকির হোসেন স্টেডিয়াম উল্লেখযোগ্য।
নদ-নদী
থাম্ব|কর্ণফুলী নদী রাঙ্গুনিয়া উপজেলার প্রধান নদী কর্ণফুলী। ভারতের মিজোরাম প্রদেশের লুসাই পাহাড় থেকে উৎপন্ন হয়ে রাঙ্গামাটি জেলার বরকল উপজেলা দিয়ে কর্ণফুলী বাংলাদেশে প্রবেশ করে। বরকলের পর রাঙ্গামাটি সদর ও কাপ্তাই উপজেলার উপর দিয়ে প্রবাহিত হয়ে চন্দ্রঘোনা হয়ে রাঙ্গুনিয়া উপজেলায় প্রবেশ করে এ নদী উপজেলার প্রাণকেন্দ্র দিয়ে প্রবাহিত হয়ে বঙ্গোপসাগরের দিকে অগ্রসর হয়। থাম্ব|left|ইছামতি নদী এছাড়াও রাঙ্গুনিয়ার উপর দিয়ে প্রবাহিত হচ্ছে ইছামতি নদী। রাঙ্গামাটি জেলার কাউখালী উপজেলার ঘাগড়া ইউনিয়নের পাহাড় থেকে উৎপন্ন হয়ে দক্ষিণ দিকে প্রবহমান এ নদী রাঙ্গুনিয়ার উত্তরাঞ্চলের ইউনিয়নগুলো অতিক্রম করে রোয়াজারহাটের নিকটবর্তী কর্ণফুলী নদীর সাথে মিশেছে। এ উপজেলায় শিলক খাল সহ আরো অসংখ্য ছোটোখাটো খাল রয়েছে।
দর্শনীয় স্থান
থাম্ব|শীতকালে কর্ণফুলী নদীতে ভাটার সময় জেগে উঠা চর থাম্ব|কাপ্তাই সড়ক থেকে গুমাই বিল থাম্ব|শেখ রাসেল পক্ষিশালা ও ইকোপার্ক
আন ওয়াং
আন ওয়াং ছিলেন (চাইনিজ: 王安; পিনয়িন: ওয়াং ; ফেব্রুয়ারি ১৯২০ - মার্চ ২৪, ১৯৯০) একজন চীনা-আমেরিকান কম্পিউটার প্রকৌশলী, উদ্ভাবক  এবং কম্পিউটার সংস্থা ওয়াং ল্যাবরেটরিজের সহ-প্রতিষ্ঠাতা , যা ছিল  মূলত ওয়ার্ড প্রসেসিং মেশিন প্রস্তুতকারক । চৌম্বকীয় কোর মেমরির বিকাশে  ওয়াং এর যথেষ্ট গুরুত্বপূর্ণ অবদান রয়েছে।
ওয়াং ল্যাবরেটরি
ওয়াং 1951 সালের জুনে একক মালিকানায় ওয়াং ল্যাবরেটরিজ প্রতিষ্ঠা করেছিলেন। প্রথম বছরগুলি কিছুটা নিষ্ফল ছিল এবং ওয়াং একটি মেশিন টুলস প্রস্তুতকারক ওয়ার্নার অ্যান্ড সোয়াসি কোম্পানির কাছে  তাঁর কোম্পানির প্রায় এক তৃতীয়াংশ বিক্রয় করে  ৫০,০০০ মার্কিন ডলার কার্যকারী মূলধন সংগ্রহ করেছিল। ১৯৫৫ সালে যখন কোর মেমোরি পেটেন্ট জারি করা হয়েছিল, ওয়াং এটি আইবিএমের কাছে ৫০০,০০০ মার্কিন ডলার বিক্রয় করার পর ওয়াং ল্যাবরেটরিস এ  স্কুল-শিক্ষিকা জি-ইয়াও চু কে অন্তর্ভুক্ত করেছিল। সংস্থাটি ধীরে ধীরে বর্ধিত হয়েছিল এবং ১৯৬৪ সালে যার বিক্রয় ১,০০০,০০০ মার্কিন ডলারে উন্নীত হয়েছিল । ওয়াং ডিজিটাল ডিসপ্লে সহ ডেস্কটপ ইলেকট্রনিক ক্যালকুলেটর তৈরি করতে শুরু করেন, যেটির সাথে দলগত ব্যবহারের জন্য দূরবর্তী টার্মিনাল সহ একটি কেন্দ্রীয়ীকৃত ক্যালকুলেটর ছিল।
১৯৭০ সাল নাগাদ সংস্থাটির বিক্রয় প্রায় ২৫ মিলিয়ন মার্কিন ডলারে উন্নীত হোয় এবং তখন  ১,৪০০ কর্মচারী কাজ করত। ১৯৭৪ সালে তারা ওয়ার্ড প্রসেসর উৎপাদন শুরু করে, আর ইতিমধ্যে জনপ্রিয় জেরক্স রেড্যাকট্রন ওয়ার্ড প্রসেসর,  একক ব্যবহারকারীর জন্য সহায়ক ক্যাসেট ভিত্তিক পণ্য অনুলিপি করে। ১৯৭৬ সালে তারা জিলোগ জেড ৮০ প্রসেসরের উপর ভিত্তি করে একটি বহু-ব্যবহারকারী, প্রদর্শন-ভিত্তিক পণ্য বিপণন শুরু করে। সাধারণ ইনস্টলেশনের বুদ্ধিমান ডিস্কহীন স্লেভের  সাথে সংযুক্ত একটি মাস্টার ইউনিট (সরবরাহকারী ডিস্ক স্টোরেজ) ছিল যা অপারেটররা ব্যবহার করত। ১১-বিট অ্যাসিনক্রোনাস এএসসিআইআই ফর্ম্যাটে ডিফারেন্টাল সিগন্যালিং ব্যবহার করে ডুয়াল কোক্সের মাধ্যমে সংযোগগুলি ৪ .২৭৫ মেগাহার্টজ এ উন্নীত হয়েছিল। এই পণ্যটি ওয়ার্ড প্রসেসিং শিল্পের বাজারে শীর্ষস্থান দখল করেছিল। ক্যালকুলেটর এবং ওয়ার্ড প্রসেসর ছাড়াও  ওয়াংয়ের সংস্থা ১৯৭০ এর দশকের গোড়ার দিকে মিনিকম্পিউটার প্রস্তুতকরণ শুরু করেছিল। ওয়াং ২২০০  ছিল একটি বৃহৎ সিআরটি ডিসপ্লে যুক্ত  প্রথম ডেস্কটপ কম্পিউটারগুলোর  মধ্যে একটি যা একটি দ্রুত হার্ডওয়ার্ড বেসিক ( BASIC) ইন্টারপ্রেটার চালাতে সক্ষম ছিল । ওয়াং ভিএস সিস্টেম একটি মাল্টিউজার মিনিকম্পিউটার ছিল যার নির্দেশিকা সেট আইবিএম এর সিস্টেম / ৩৭০ এর নকশার খুব কাছাকাছি ছিল। তবে  এটি বাইনারি-সামঞ্জস্যপূর্ণ ছিল না কারণ রেজিস্টার ব্যবহারের প্রথা এবং সিস্টেম কল ইন্টারফেসসমূহ আলাদা ছিল। ওয়াং ভিএস সিরিয়াল টার্মিনালগুলি ডেটা প্রসেসিং মোড এবং ওয়ার্ড প্রসেসিং মোডে ব্যবহার কোড়া যেত । তারা ডেটা-প্রক্রিয়াকরণ মোডে ব্যবহারকারী-প্রোগ্রামযোগ্য এবং পূর্ববর্তী ডেডিকেটেড ওয়ার্ড প্রসেসিং সিস্টেমগুলির মতো একই শব্দ প্রক্রিয়াকরণ সফ্টওয়্যার ব্যবহার করেছিল।
১৯৮৪ সালে, ওয়াং এবং তাঁর পরিবার কোম্পানির প্রায় ৫৫ শতাংশ শেয়ার করোয় করেছিলেন এবং ফোর্বস ম্যাগাজিন তার মূল্য ১ বিলিয়ন ডলার অনুমান করে তাকে তৎকালীন পঞ্চম ধনী আমেরিকান হিসাবে স্থান দিয়েছিল।
ওয়াং ল্যাবরেটরিজ ১৯৮৯ সালে একবার ৩০,০০০ জনেরও বেশি কর্মীকে  নিয়োগ করেছিল। প্রথমে ম্যাসাচুসেটস এর টেকসবারি এবং পরে লোয়েলে  এর  সদর দপ্তর স্থানান্তরিত হয় । ১৯৮৬  সালে অবসর নেয়ার সিদ্ধান্ত গ্রহণের সময় ওয়াং যখন সক্রিয়ভাবে তার সংস্থা পরিচালনা করছিলেন , তখন তিনি কর্পোরেটের  নিয়ন্ত্রণ  তাঁর ছেলে ফ্রেড ওয়াংকে হস্তান্তর করার জন্য জোর দিয়েছিলেন। তখন সংস্থাটিকে অনেক কঠিন সময় পাড় করতে  হয়েছিল এবং শেষ পর্যন্ত  ওয়াং ১৯৮৯ সালে তার ছেলেকে সরিয়ে দিতে বাধ্য হয়েছিলেন।
পরবর্তী বছরগুলো
আন ওয়াং ম্যাসাচুসেটস এর টাইংসবারোতে ওয়াং ইনস্টিটিউট অফ গ্রাজুয়েট স্টাডিজ প্রতিষ্ঠা করেছিলেন যেখানে সফটওয়্যার ইঞ্জিনিয়ারিংয়ে স্নাতক করার সুযোগ ছিল। তিনি তাঁর আত্মজীবনী, পাঠের আয়সহ এই সংগঠনে যথেষ্ট অনুদান করেছিলেন। যাইহোক, এর তালিকাভুক্তি কম ছিল, এবং ১৯৮৭ সালে প্রায় এক দশক অভিযানের পরে, ওয়াং সংস্থাটির তহবিল বন্ধ করার সিদ্ধান্ত গ্রহণ করেন  এবং ক্যাম্পাসের মালিকানা বোস্টন বিশ্ববিদ্যালয়কে প্রদান করেন।
১৯৮৬ সালে ওয়াং লিবার্টি পদক প্রাপ্ত বারোজনের মধ্যে অন্যতম ছিলেন। ১৯৮৮ সালে তাকে জাতীয় উদ্ভাবক হল অফ ফেম অ্যাওয়ার্ড এ ভূষিত করা হয় । ম্যাসাচুসেটস-এর লোয়েলে আন ওয়াং মিডল স্কুলটি তাঁর নামের প্রতি শ্রদ্ধা রেখে  আন ওয়াং প্রফেসরশিপ প্রচলন করে যেমন হার্ভার্ড বিশ্ববিদ্যালয়ের কম্পিউটার সায়েন্স অ্যান্ড ইলেকট্রিক্যাল ইঞ্জিনিয়ারিংয়ের আন ওয়াং প্রফেসরশিপ পরিচালনায় রয়েছেন রজার ডব্লু, ব্রোকেট এবং হ্যান্স্পেটার ফাইস্টার। জন ই।  ব্রাউন বিশ্ববিদ্যালযইয়ের আন ওয়াং প্রফেসরশিপ পরিচালনায় রয়েছেন জন ই স্যাভেজ  এবং বোস্টন বিশ্ববিদ্যালয়ের কগনিটিভ  অ্যান্ড নিউরাল সিস্টেমের  আন ওয়াং প্রফেসরশিপ পরিচালনায় রয়েছেন  স্টিফেন গ্রসবার্গ ।
১৯৯০ সালে আন ওয়াং ক্যান্সারে আক্রান্ত হয়ে মারা যান। তিনি এবং তাঁর স্ত্রী লোরেন (চুর) ওয়াং ম্যাসাচুসেটস-এর লিংকন শহরে থাকতেন। লোরেন ওয়াং ম্যাসাচুসেটস কনকর্ডের ইমারসন হাসপাতালে ২০১৬ সালের ১ মার্চ মারা যান ।  তাদের তিনটি সন্তান ছিল।
বাণী
আন ওয়াং তাঁর ব্যবসা এবং জীবনের অভিজ্ঞতার উপর ভিত্তি করে নীতিগুলি সংমিশ্রণ করে বহু সংকীর্ণ বাণীর জন্য সুপরিচিত।  যেমনঃ
"সাফল্য প্রতিভা না বলে বরং ধারাবাহিক বোধশক্তির ক্রিয়া বলাই বেশি মানানসই"।
"আমাদের অবশ্যই কাউকে বিভ্রান্ত করা উচিত নয়, তবে যা আমাদের বিভ্রান্ত করে সে সম্পর্কে তাকে অবহিত করা যেতে পারে ; কারণ একজন পাগল আর একজন পাগলকে কখনই নিরাময় করতে পারে না।"
বহিঃসংযোগ
আন ওয়াং এর সংক্ষিপ্ত জীবনী
শ্রীমতি রাসাসুন্দরী
শ্রীমতি রাসাসুন্দরী (১৮১০-১৮৯৯) ছিলেন ঊনবিংশ শতাব্দীর একজন বাঙ্গালী লেখক। উনি উনার আত্মজীবনীর জন্য বিখ্যাত ছিলেন। আত্মজীবনীতে উনি ঊনবিংশ শতাব্দীর একজন বাঙ্গালী গৃহবধূর চিত্র তুলে ধরেন।
প্রাথমিক জীবন
রাসাসুন্দরী ১৮১০ সালে পাবনা জেলা, বেঙ্গল প্রেসিডেন্সি, ভারত কোম্পানী শাসন এ জন্মগ্রহণ করেন। তিনি বাসায় স্বশিক্ষিত হন, কিন্তু খুব অল্প প্রসারে। ১৮২২ সালে, যখন তার বয়স ১২ বছর, উনি সিতানাথ সরকারকে বিবাহ করেন। তার স্বামী ফরিদপুর জেলার রামদিয়ার একজন জমিদার ছিলেন। তার শ্বাশুড়ী এবং তিনজন বিধবা ননদ তাদের সাথে বসবাস করতেন। তার শ্বাশুড়ী তাকে খুব পছন্দ করতেন।
পেশা
রাসাসুন্দরী ছিলেন একজন খুবই ধার্মিক মহিলা। তার শিক্ষা ছিল সীমিত। উনি প্রথম শিক্ষার সুযোগ পান যখন তার স্বামী তাকে ধর্মীয় গ্রন্থ চৈতন্যভাগবত কিনে দেন। উনি চৈতন্যভাগবত থেকে পড়ার চেষ্টা শুরু করেন এবং তার সীমিত জ্ঞান কাজে লাগিয়ে ২৫ বছর বয়সে পড়তে শিখেন। তার এক পুত্র সন্তানের সাহায্যে তিনি ৫০ বছর বয়সে লিখতে শিখেন। তার বয়স যখন ৫৯ তখন তার স্বামী সীতানাথ সরকার পরলোকগমন করেন। স্বামীর মৃত্যুর পর তিনি হাতে অনেক মুক্ত সময় পান এবং তা কাজে লাগাতে আত্মজীবনী লেখা শুরু করেন। ১৮৮৬ সালে উনার আত্মজীবনী আমার জীবন মুদ্রিত হয়। তার আত্মজীবনী তার উপর এবং তার পরিবারে তার ভূমিকার উপর দৃষ্টিপাত করে। নিজের জীবনী লেখার মাধ্যমে উনি একজন বাঙ্গালী গৃহবধূর জীবন তুলে ধরেন, যেখানে তাকে সারাক্ষণ সাংসারিক কাজে নিয়োজিত থাকতে হয়। তিনি লিখেন যে খাওয়ার সময় উনাকে খেতে হত সবার শেষে যখন সবাই তাদের খাওয়া শেষ করে উঠে পড়েছে, এবং কাজের লোক থাকা সত্বেও তাকে বাসার কাজ করতে হ'তো। ১৮৯৮ সালে মুদ্রিত তারঁ আত্মজীবনীর দ্বিতীয় সংস্করণে উনি আরও নতুন তথ্য যোগ করেন। বইটিতে তুলে ধরা হয় তার নিজের জীবন গঠনের চেষ্টা এবং সমাজে একজন বাঙ্গালী নারীর তীব্র চাপের কথা।
মৃত্যু
রাসাসুন্দরী ১৮৯৯ সালে মৃত্যুবরণ করেন।
তথ্যসূত্র
১। Sen, Nivedita (2015) Family, School and Nation: The Child and Literary Constructions in 20th-Century Bengal. Routledge. ISBN 9781317410614. Retrieved 13 November 2017.
২। Murshid, Ghulam. Rasasundari Shreemati. en.banglapedia.org. Banglapedia. Retrieved 13 November 2017.
৩। Tripathi, Salil (2016). The Colonel Who Would Not Repent: The Bangladesh War and Its Unquiet Legacy. Yale University Press. ISBN 9780300221022. Retrieved 13 November 2017.
হিন্দু গুরু ও সাধুদের তালিকা
এটি হিন্দুধর্মীয় ব্যক্তিদের একটি তালিকা, যার মধ্যে রয়েছে গুরু , সন্ত, সন্ন্যাসী , যোগী এবং আধ্যাত্মিক গুরু।
ক্রিটিকস চয়েস চলচ্চিত্র পুরস্কার
ক্রিটিকস চয়েস চলচ্চিত্র পুরস্কার (পুরনো নাম ব্রডকাস্ট ফিল্ম ক্রিটিকস অ্যাসোসিয়েশন পুরস্কার) হলো ব্রডকাস্ট ফিল্ম ক্রিটিকস অ্যাসোসিয়েশন (বিএফসিএ) কর্তৃক প্রতিবছর আয়োজিত একটি অনুষ্ঠান, যেখানে চলচ্চিত্র জগতের অসাধারণ কাজগুলোকে পুরস্কার প্রদান করা হয়। সপ্তাহব্যাপী মনোনয়নকালে সমালোচকেরা লিখিত ভোট জমা দেন এবং ডিসেম্বরে মনোনীতদের নাম ঘোষণা করা হয়। জানুয়ারিতে ক্রিটিকস চয়েস চলচ্চিত্র পুরস্কার বিতরণী অনুষ্ঠানে নির্বাচিত চলচ্চিত্র ও শিল্পীদের সম্মাননা দেয়া হয়। এছাড়াও বিএফসিএর পরিচালনা পরিষদের বিবেচনায় বিশেষ পুরস্কারও দেয়া হয়ে থাকে।
মানসুর আল–হাল্লাজ
মানসুর আল–হাল্লাজ ( Mansūr-e Ḥallāj; পুরো নাম "أبو عبد الله حسين بن منصور الحلاج" আবু আব্দুল্লাহ হুসাইন ইবনে মানসুর আল-হাল্লাজ) (৮৫৮ খ্রিস্টাব্দ – মার্চ ২৬, ৯২২ খ্রিষ্টাব্দ) (হিজরী ২৪৪ হিজরী – ৩০৯ হিজরী) ছিলেন একজন ইরানী মরমি সুফী, বৈপ্লবিক সাহিত্যিক এবং সুফিবাদ-এর একজন দিকদর্শি। তিনি মুসলিম জগতে খ্যাত প্রধানত তার চরম বিতর্কিত বক্তব্য "আনাল হাক্ক" ("আমিই পরম সত্য") এবং এর ফলশ্রুতিতে লম্বা বিচার-প্রক্রিয়ার পরে আব্বাসীয় খলিফা আল মুকতাদির এর আদেশে মৃত্যুদন্ড হওয়ার কারণে।
প্রাথমিক জীবন
মনসুর আল-হাল্লাজ এর জন্ম আনুমানিক ৮৫৮ খ্রিষ্টাব্দে ইরানের ফারস্ প্রদেশে। উনার পিতা ছিলেন একজন সুতা-প্রস্তুতকারক (আরবী শব্দ হাল্লাজ অর্থাৎ "সুতা-প্রস্তুতকারক")। উনার দাদা ছিলেন মেজাই বা জরথুস্ত্রের একজন অনুসারী ধর্মযাজক। উনার বাবা খুব সাধাসিধে জীবন যাপন করতেন, এবং এধরনের জীবনধারা শিশু আল-হাল্লাজকে প্রবলভাবে প্রভাবিত করে। শিশুবয়সেই তিনি আল-কুরআনের হিফয করেন এবং অল্পবয়স থেকেই খেলাধুলা ইত্যাদি এড়িয়ে আবু কুবাইস পর্বতের পাথরে ধ্যান করা সুফিদের মজলিসে উঠাবসা করতেন। এরা হলো আল-জুনায়েদ বিন মুহাম্মদ, আমর বিন ওসমান আল-মাক্কি এবং আবু আল-হুসাইন আল-নূরি। ইবনে কাসীর বলেন, আল-খতিব আল-বাগদাদি বলেছেন: সুফিরা তার সঙ্গে মতভেদ করতেন, তাদের অধিকাংশই অস্বীকার করেছেন যে আল হাল্লাজ তাদের মতবাদের অনুসারী ছিলেন এবং তাকে তাদের মধ্যে গণ্য করতে অস্বীকার করতেন। ইবনে খাফিফ বলেছেন: আল-হুসাইন বিন মনসুর একজন রব্বানী (ইহুদি) পণ্ডিত।
তরুণ আল-হাল্লাজ বিয়ে করেন এবং এরপর মক্কায় হজ্বে যান, সেখানে তিনি এক বছর সময় অতিবাহিত করেন, কেবলার দিকে মুখ করে, রোজা-অবস্থায় এবং সম্পূর্ণ নীরবতার সাথে। এরপর তিনি মক্কা নগরী ত্যাগ করেন, লম্বা এক সফরে সময় ব্যয় করেন আর পথিমধ্যে শিক্ষাদান এবং লেখালেখি করেন। তিনি সুদুর ভারতবর্ষ পর্যন্ত সফর করেন এবং মধ্য-এশিয়া এবং অনেক শিষ্য তার সাথে যোগদান করেন, যাদের মধ্যে অনেকেই উনার ২য় এবং ৩য় হজ্বের সফরে সফরসঙ্গী হন। তার এই সফরকালীন সময় অতিবাহিত করার পরে তিনি বাগদাদের প্রাণকেন্দ্র আব্বাসিদ এ অবস্থান শুরু করেন।
উনি প্রাথমিক যুগে জুনায়েদ বাগদাদী এবং আমর-আল-মক্কীর শিষ্য ছিলেন, কিন্তু পরে দুজনেই উনাকে পরিত্যাক্ত করেন। সাহল আল-তাশতারিও আল-হাল্লাজের একজন প্রাথমিক যুগের উস্তাদ ছিলেন।
== শিক্ষা, গ্রেফতার এবং কারাভোগ! অনেক সুফী-সাধক মনে করতেন যে সাধারন জনগনের কাছে আধ্যাত্মবাদের গূঢ়তত্ত্ব প্রকাশ করা অনুচিত, অথচ মানসুর হাল্লাজ তা প্রকাশ্যে তার লেখনি আর শিক্ষার ভিতর দিয়ে প্রকাশ করেন। এভাবে তিনি অনেক শত্রু তৈরী করেন। এই অবস্থার আরো অবনতি হয়, যখন তিনি বলতে লাগলেন যে তার ধ্যানকালীন অবস্থায় তিনি আত্মিক বা দৈহিকভাবে আল্লাহর সান্নিধ্যে বা সংস্পর্শে থাকেন।
"আর তাদের কারো কারো থেকে বর্ণিত আছে যে, তিনি বলেছেন: আল-হাল্লাজের পরিচিতি ও খ্যাতি আছে শুনে আমি তা পরীক্ষা করতে চাইলাম, তাই আমি তার কাছে এসে তাকে সালাম দিলাম, তখন তিনি আমাকে বললেন: তুমি কি এক ঘন্টার মধ্যে কিছু চাও? আমি বললাম আমি নরম মাছ চাই। তাই তিনি তার ঘরে প্রবেশ করলেন, এবং তিনি এক ঘন্টা অনুপস্থিত ছিলেন, তারপর আলী একটি বাসি মাছ নিয়ে বের হলেন এবং তার পা কাদার উপর ছিল। তিনি বললেন: আমি আল্লাহর কাছে প্রার্থনা করেছিলাম এবং তিনি আমাকে এই মাছটি নিয়ে আসার জন্য আল-ফাতাহে যেতে নির্দেশ দেন। তাই আমি বললাম: আপনি যদি চান, আপনি আমাকে আপনার বাড়িতে যেতে দিন যাতে আমি দেখতে পারি যেন আমার নিশ্চিততা দৃঢ় হয়। তিনি বললেনঃ প্রবেশ কর, আমি প্রবেশ করলাম এবং তিনি দরজা বন্ধ করে আমাকে দেখতে দিতে বসলেন। আমি বাড়িটি ঘুরে দেখলাম এবং এর কোথাও কোন সদাই খুঁজে পাইনি, তাই আমি হতবাক হয়ে গিয়েছিলাম, তারপর আমি তাকিয়ে দেখলাম যে আমি একটি পাতাল দরজার পাদদেশে রয়েছি - এবং এটি একটি বাজারের সুরঙ্গপথ ছিল - তাই আমি এটি সরিয়ে ফেললাম এবং এটি বিভক্ত হয়ে গেল, এবং তারপরে এটি একটি বাজারের দরজা ছিল, তাই আমি এটিতে প্রবেশ করলাম এবং এটি আমাকে একটি বিশাল বাগানের দিকে নিয়ে গেল, যেখানে নতুন এবং পুরানো সমস্ত ফল রয়েছে, যা ভালভাবে সংরক্ষিত ছিল। আর দেখলাম, খাওয়ার জন্য অনেক কিছু ছিল, আর দেখলাম, একটা বড় পুকুর ছিল যাতে ছোট-বড় অনেক মাছ ছিল, আর আমি তাতে ঢুকে একটা বের করলাম, আর আমার পায়ে কাদামাটি লেগে গেল, যেমনটা পায়ে ছিল, তাই আমি দরজার কাছে এসে বললাম: দরজা খোল, আমি তোমাকে বিশ্বাস করেছি। আমাকে একই অবস্থায় দেখে সে আমাকে মেরে ফেলতে চাইল। তখন আমি মাছ দিয়ে তার মুখে আঘাত করে বললাম, হে আল্লাহর শত্রু, তুমি কি আমাকে এই দিয়ে বোকা বানিয়েছো? এবং যখন আমি তার কাছ থেকে মুক্তি পেলাম, কয়েকদিন পরে সে আমার সাথে দেখা করল, এবং সে আমাকে নিয়ে হেসে বলল: তুমি যা দেখেছ তা কারো কাছে প্রকাশ করো না, না হলে আমি তোমাকে তোমার বিছানায় হত্যা করার জন্য কাউকে পাঠাব। তিনি বললেন: আমি জানতাম যে আমি যদি তাকে তিরস্কার করি তবে তিনি তা করবেন, তাই তিনি ক্রুশবিদ্ধ না হওয়া পর্যন্ত তার এই কথা কারও সাথে বলেননি।"
"শেখ আবু আল-ফারাজ বিন আল-জাওযী বলেন: আল-হাল্লাজ ছিল পদস্খলিত ব্যক্তি, কখনও সে ঢাল পরতো, এবং কখনও কখনও তিনসে কাফন পরিধান করতো, এবং সে সকল মতবাদের লোকের সাথে তার বেশ অনুকরণ করে থাকতো: যদিও তারা সুন্নি, রাফিদা, মু' তাজিলা, সুফি, অনৈতিক লোক বা অন্য কেউ হতো। সে যে দিরহাম বের করতো, সেগুলোকে সে সামর্থ্যের দিরহাম বলতো। শেখ আবু আলী আল-জাবাইকে তার সম্পর্কে জিজ্ঞাসা করা হয়েছিল এবং তিনি বলেছিলেন: সে এমন লোক ছিল যে ছলচাতুরি করে টাকা আদায় করতো, কিন্তু (আহওয়াজের) লোকেরা তাকে এমন একটি বাড়িতে রাখতে চাইলো যেখানে কোনও সদাই নেই এবং তারপর তাকে নিজেদের জন্য দুটি গাজর আনতে বলার কথা মনস্থির করলো। হাল্লাজের কানে এ কথা পৌঁছলে সে আহওয়াজ থেকে পালিয়ে গেলো।।"
এই ধরনের কথা উচ্চারণের কারণে তিনি লম্বা বিচারকার্যের সম্মুখীন হন এবং দীর্ঘ ১১ বছর বাগদাদ নগরে কারাবাস করেন. অবশেষে উনাকে ৯২২ খ্রিষ্টাব্দের ২৬শে মার্চ জনসমক্ষে তৎকালীন সকল ফুকাহায়ে কেরামের ফতোয়ার ভিত্তিতে সরকারি বিচারকদের নির্দেশে হত্যা করা হয়।
অবদান
মানসুর হাল্লাজ গদ্য এবং পদ্য আকারে প্রচুর লেখালেখি করেন। উনার সবচেয়ে বিখ্যাত গ্রন্থ হলো কিতাব আল-তাওয়াসিন (كتاب الطواسين), যেখানে দুটি সংক্ষিপ্ত অধ্যায় আল্লাহ-তাআলা এবং ইবলিশ-শয়তানের কথোপকথনের বর্ণনা আছে, যখন ইবলিশ হযরত আদম (আ:) কে সেজদা করতে অস্বীকার করে, অথচ তা ছিলো আল্লাহ তাআলার সরাসরি নির্দেশ। এই ব্যপারে মানসুর হাল্লাজ তার বইয়ে বলেন: If you do not recognize God, at least recognise His sign, I am the creative truth —Ana al-Haqq—, because through the truth, I am eternal truth.
অর্থাৎ, "তুই যদি খোদাকে নাই চিনতে পারলি, কমপক্ষে তার নিদর্শনকে তো চিনতে পারতি, "আমিই পরম সত্য" কারণ সত্যের ভিতর দিয়ে আমিই পরম সত্য"
মরমী একত্বতা-বাদ
অনেকের মতে, তার মতবাদের সারমর্ম ছিল "সমগ্র মানবজাতির এক নিগূঢ় অন্তর্দর্শন: তিনি তার স্রষ্টাকে অন্তরের অন্তস্থলে খুঁজে পেতে চেয়েছিলেন এবং চেয়েছিলেন যাতে করে অন্যরাও তা খুঁজে পায়। তিনি বিশ্বাস করতেন যে ঐশ্বরিক বাস্তবতায় পৌঁছানোর জন্য গতবাঁধা আনুষ্ঠানিক ধর্মকর্মের ঊর্ধ্বে উঠতে হবে। তিনি কোনরকম সংশয় ছাড়াই বিরোধী-মতবাদিদের (ধর্মীয়)পরিভাষা কিন্তু নিজস্ব সঠিক এবং শুদ্ধতার মাপকাঠিতে ব্যবহার করতেন, যাতে করে তার প্রতিপক্ষীয়রা খুব সহজেই (ধরাবাঁধা ধর্মীয়) বাধানিষেধের কাঠগড়ায় আসামি হিসেবে দাঁড় করায়। এমনকি উনার চিন্তার পরিসর ধরাবাঁধা প্রচলিত মুসলিম বিশ্বাসের বহু ঊর্ধ্বে ছিলো, তিনি ছিলেন পুরো মানবতার জন্য উদ্বিগ্ন। তাই তাদের সাথে সেই আন্তরিক যোগসাধনের জন্য উনার আকুতি "ছিল অদ্ভুত, ধৈর্যশীল এবং লজ্জাষ্কর। (আর তা ছিলো) খোদার জন্য বাসনা। আর তা ছিলো ওনার অন্যতম বৈশিষ্ট" । আর এই কারণেই উনি (তৎকালীন) মুসলিম বিশ্ব থেকে বহুদূরে ভারত এবং চীনে সফর করেন।
হজ্বের এর অন্তর্নিহিত মর্ম
যে অভিযোগের বিচারে উনার প্রানদন্ড হয়, সেটা ছিলো যে উনি হজ্ব করার বিরুদ্ধে কথা বলেছেন। অথচ, ইসলামিক বিধিবিধান অনুসারে, একজন সামর্থবান মুসলিমের জন্য হজ্ব করা অত্যাবশ্যকীয়। কিন্তু, বাস্তবিকপক্ষে উনি নিজেই তিন বার হজ্বব্রত পালন করেন। প্রকৃতপক্ষে, উনার কথা ছিলো হজ্বের আনুষ্ঠানিকতা নিয়ে নয়; বরং হজ্বের অন্তর্মর্ম নিয়ে। তাই নিয়ে কথা বলেন "নিজের আপন বাড়িতেই প্রতিকী হজ্বব্রত পালনের আধ্যাত্মিক ফলপ্রসূতা এবং যথার্থতা" নিয়ে (Mason, পৃষ্ঠা.২৫)। উনার মতে, হজ্বের মধ্যে আরাফাতের ময়দানে দোয়া করাই ছিলো সবচেয়ে গুরুত্বপূর্ণ, যা কিনা আল্লাহ-তাআলার সামনে হযরত ইব্রাহীমের(আলাইহিস সালাম) নিজ-আমিত্বকে বিলীন করে দেয়ারই স্মারক ছিলো।
তাওহীদের নতুন-ধারার ব্যাখ্যা এবং খোদার-সান্নিধ্যের আকুতি
মানসুর হাল্লাজ বিশ্বাস করতেন যে, একমাত্র আল্লাহ-তাআলাই পারেন উনার নিজের একত্বের ঘোষণা দিতে; অপরপক্ষে, মানুষের ইবাদত শুধুমাত্র তার হুকুমের প্রতিফলন, তার আদেশের সামনে মাথা নত করা। "ভালবাসা মানে প্রিয়জনের পাশে দাড়িয়ে থাকা, নিজের আমিত্বকে পুরোপুরি অস্বীকার করা আর নিজেকে তার(খোদার) রঙে রাঙিয়ে নেয়া" । তিনি আল্লাহর ব্যপারে উল্লেখ করতেন নিজের "প্রেমাস্পদ", "বন্ধু", "তুমি" ইত্যাদির মাধ্যমে, আর অনুভব করতেন যে "তার একমাত্র স্বত্তাই তিনি(আল্লাহ)". "ব্যপারটা এতদুর গড়িয়েছিল যে তিনি অনেক সময় নিজের নামটি পর্যন্ত স্মরণ করতে পারতেন না" ।
শেষ জীবন ও মৃত্যু
মানসুর বিশ্বাস করতেন যে আল্লাহর সঙ্গে আত্মিক মিলন সম্ভব, আর এটাও বিশ্বাস করতেন যে তিনি নিজে তার সঙ্গে এক হয়ে মিলে গেছেন। কথিত আছে, উনার মৃত্যুদন্ডের পর উনার শরীরকে টুকরো টুকরো করে কাটা হয়, কারণ উনি ধ্যানমগ্ন অবস্থায় একবার ঘোষণা করেন যে "আনা আবরারুল হাক্ক"(আমি সত্যের আবরার)। উনার মৃত্যুদন্ড হয় বাগদাদে প্রকাস্য দিবালোকে। তারা তাকে হত্যার পরে টুকরো টুকরো করে কেটে ফেলে আর তারপর সেই কাটা দেহাবশেষকে পুড়িয়ে ফেলা হয়। যখন উনার হাত, পা, জিহ্বা, আর সবশেষে মাথা কেটে ফেলা হয়, তখনো তিনি উচ্চারণ করছিলেন "আনাল হাক্ক(আমিই পরম সত্য)। "যখন সবশেষে তার মাথা কেটে ফেলা হয়। তিনি খোদার সাথে তার গভীর সম্পর্কের প্রমাণ দিতে চেয়েছিলেন এমনকি তাকে হত্যা করে ফেলতেও বলেছিলেন । এবং নিজের মৃত্যুদন্ডকে স্বেচ্ছায় বরন করেন, এই বলে যে "সেই এক স্বত্তার সাথে মিলনেই প্রকৃত আনন্দ।"